Su'ega sitiseni Ausetalia

O le Su'ega sitsiseni o Ausetalia (Igilisi: Australian citizenship test) o le su'ega e fuafua pe ausia e tagata manaoga fa'avae a le atunu'u. Na'o tagata nofomau ma ua apalai mo le sitiseni e mafai ona auai i lea su'ega. Sa fa'avaeina le sue'ga i le 2007, e fuafua iai le malamalama o tagata i mea e fa'atatau i Ausetalia.

 Foliga o le su'ega 
O le su'ega e fa'aoga le komepiuta, ma o lo'o i ai ni fesili e 20. E saunia ia fesili mai se lisi fa'alilolilo e 200. Na'o le gagana Igilisi (fa'aperetania) e tusia ai lea su'ega. E 45 minute e avatu mo le taliaina o fesili. E tatau ona fa'ataunu'u mea nei ina ia pasia le su'ega:

 tali fesili e 20
 tali sa'o fesili e 5 e fa'atatau i le mata'upu "Australian values"
 ausia le 75% aga'i i lugaDepartment of Home Affairs Immigration and citizenship]

O mata'upu a le su'ega o lo'o i totonu o le tusi "Our common bond", e lomia mai le ofisa o le "Department of Immigration and Citizenship (DIAC)".

E fa'asolo se taimi fa'apitoa e le "DIAC" mo le su'ega. E le'o manino taimi fa'atalitali mo le fa'atinoina o le su'ega. I le a'ai o Sini, e masani ona fa'atali tagata mo le 4 masina aga'i i luga i latou taimi. I isi pitonu'u, e vave atu lea taimi fa'atali.

 Fesili ma tali 
O fa'ata'ita'iga a fesili ua tusia i le pakalafa lenei. E ui ua fa'asamoa fesili ia, o le su'ega e fa'aperetania:

 O le fea o nei mea e fai ma matafaioi mo tagatanu'u uma o Ausetalia? (Tutufa'atasi ma tagata nu'umoni a Ausetalia e puipuia tu ma aga fa'aausetalia, pe a manaʻomia)
 O le fea o nei tulaga taua e taua i Ausetalia nei? (E tofu tagata uma ma avanoa tutusa mo alatou aia tatau)
 O le a le fugala'au e patino ia Ausetalia? (O le "Golden wattle")
 O le a le Tulafono e ta'ua o le "Pili"? (O se tulafono ua fuafuaina e le'i pasia e le Palemene - a le o le "Commonwealth" po'o le "State Parliament")
 O le a le tausaga na faia ai le Feterale? (1901)
 O le a le aso o le tausaga e ta'ua o le Aso Ausetalia? (26 Ianuari)
 O le a le laina muamua o le vi'i a le atunuu? ("Ausetalia uma ia tatou olioli" (Igilisi: "Australians all let us rejoice"))
 O le a le faitau aofa'i o Ausetalia? (pe tusa ma le 26 miliona)
 O le a le taulaga o lo'o i ai le Maota o le Palemene o Taupulega? (Kanepera (Igilisi: "Canberra"))
 O ai le sui o le Tupu i Ausetalia? (le Kovana Sili o Ausetalia (Igilisi: "Governor-General of Australia"))
 E faapefea ona filifilia Sui Usufono o le Palemene? (e ala i le palota)
 O ai e fai ma sui o le Palemene? (tagata fa'aitumalo)
 A uma le palota a le Feterale, o ai e faia le faigamalo fou? (le pati po'o le so'ofa'atasi o pati e manumalo i le tele o nofoa i le Maota o Sui)
 O a lanu o le fu'a a Ausetalia? (lanu moana, lanu pa'epa'e, ma le lanu mumu)
 O ai le fa'aulu'uluga o le Malo o Ausetalia? (le Palemia)
 O a tulaga e tolu o le malo i Ausetalia? (Commonwealth (Feterale), Setete po'o Teritori, ma le lotoifale)
 O le a le tausaga na amata ai le nofoia o Europa i Ausetalia? (1788)
 O le tautua i le au fa'amasino (pe a mana'omia) o se matafaioi o le sitiseni Ausetalia: Sa'o pe Sese? (Sa'o)
 I Ausetalia, e sa'oloto tagata uma e fai le tapua'iga latou te filifilia, pe leai fo'i se tapua'iga: Sa'o pe Sese? (Sa'o)

 Ina ia filifilia i le Palemene o le Taupulega e tatau ona avea oe ma tagatanuu Ausetalia: Sa'o pe Sese? (Sa'o)
 Pe'a fai o oe o se sitiseni Ausetalia, e iai la'u aiā tatau e lesitala ai la'u pepe na fanau mai i fafo e avea ma sitiseni Ausetalia: Sa'o pe Sese? (Sa'o)
 O sitiseni Ausetalia e 18 tausaga pe sili atu e mana'omia ona lesitala i le resitala o faiga palota: Sa'o pe Sese? (moni)
 O le a se mea tatou te manatua i le Aso Anzac? (O le tulaueleele o le Autau a Ausetalia ma Niu Sila i le pitonu'u o "Gallipoli", Tukie)
 O a lanu o le Fu'a Aboriginal Ausetalia? (lanu uliuli, lamu mumu, ma le lanu samasama)
 O le a le fa'ailoga aloa'ia a Ausetalia e iloa ai meatotino a le Commonwealth? (Fa'ailoga a le Malo Tele (Igilisi: Commonwealth Coat of Arms))
 O fea o nei fa'amatalaga e uiga i faiga malo a Ausetalia e sa'o? (O le malo e filifilia e tagata)
 O fea o nei fa'ata'ita'iga o le sa'olotoga e tautala ai? (E mafai e tagata ona tete'e filemu i fa'aiuga a le malo)
 O fea o nei fa'amatalaga e uiga i le malo i Ausetalia e sa'o? (O le Malo i Ausetalia e fa'alelalolagi)
 O le fea o nei faʻataʻitaʻiga e tutusa la aia i Ausetalia? (E tutusa aia tatau a ali'i ma tama'ita'i)
 O le fea o nei matafaioi o tagatanuu Ausetalia e 18 tausaga pe sili atu? (palota i faiga palota)
 O le fea o nei matafaioi o tagatanuu Ausetalia e 18 tausaga pe sili atu? (tautua i le au fa'atonu pe a valaa'uina)
 O fea o nei fa'amatalaga e uiga i tusi folau e sa'o? (E mafai e tagatanuu Ausetalia ona talosaga mo se tusifolau Ausetalia)
 O le fea o nei matafaioi o le Kovana Sili? (O le sainia o pili na pasia e le Palemene a Ausetalia e ala i le "Royal Assent")
 O fea o nei fa'amatalaga e uiga i faigamalo a le setete e sa'o? (E tofu setete ma latou fa'avae)
 O le a le igoa ua fa'aigoa ai le le pati po'o le so'ofa'atasi o pati o vaega e lona lua le numera o sui usufono i totonu o le Maota o Sui? (O le Itu Agai (Igisili: The Opposition))
 O le a le igoa o se talosaga e fai ai se tulafono i le palemene? (Pili)
 O ai e tausia le filemu ma le nofo lelei i Ausetalia? (Leoleo)
 E toafia sui o le Maota o Sui "House of Representatives"? (151)
 O le malosiaga o le malo o Ausetalia e sau mai? (Le Kovana Sili (Igilisi: Governor General))
 O le a le uiga o le fa'aupuga "Mateship" i le aganuu a Ausetalia? ("Mateship" e fa'asino i se so'otaga malosi o fa'auoga, lagolago, ma le lotogatasi i tagata Ausetalia.)
 O ai le ao o le Malo? (Le Tupu, Charles III)

 Fa'amatalaga 

 So'oga i fafo 

 Australian Citizenship: Our Common Bond – Home Affairs preparation resource for citizenship test - Upegatafa'ilagi mo le tusi mai le DIAC (Igilisi).
 Citizenship Test – Upegatafa'ilagi mo le su'ega (Igilisi).
Category:Ausetalia
Category:Su'ega sitiseni